*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 06.02.2015 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 2

5/ Hostia: 1

Prítomní spolu: 10, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš

OZ sa zúčastnili všetci poslanci, čím bolo OZ uznášaniaschopné a rokovanie pokračovalo.

Ďalej privítal hotťa na zasadnutí p. Petra Stríža.

*2.) Určenie overovateľov zápisnice a zapisovateľky*

Za overovateľov zápisnice určil poslankyňu Barboru Ohrablovú a poslanca Mgr. Igora Gašparoviča.

Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ

a zároveň požiadal poslancov, aby sa vyjadrili k programu, prípadne podali návrh na doplnenie.

#### Uznesenie č.12/2015 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie
2. Kontrola plnenia uznesení

3. Rôzne

4. Diskusia

5. Záver

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

*3.) Rôzne*

a) Starosta poďakoval poslancom Bartovičovi a Škodovi , ďalej hlavnej kontrolórke obce p. Vilinovičovej za pomoc pri akcii- posedenie so seniormi.

Poslanci vzali túto informáciu na vedomie.

b) Pán Stríž oboznámil poslancov s urbanistickou štúdiou – Dolné Lovčice -6xRD, parc.č.99/1, 102/1 .

Poslanec Ing. Hába konštatoval, že je potrebné riešiť pripojenie komunikácie, ktoré leží na hranici katastrov obcí Dolné Lovčice a Brestovany, Horné Lovčice - pri trafostanici. S umiestnením komunikácie vystáva problém riešiť odvodňovací kanál z ulice SNP a IBV Vaniga; prečerpávaciu stanicu kanalizácie, vzdušné vedenie NN . Pripojenie na komunikáciu – ulicu SNP je potrebné prerokovať so správcom – TTSK.

#### Uznesenie č.13/2015 OZ

Obecné zastupiteľstvo v Dolných Lovčiciach berie na vedomie predmetnú štúdiu a súhlasí so spracovaním ďalšieho stupňa projektovej dokumentácie s nasledovnými požiadavkami:

- projektová dokumentácia bude riešiť kolíziu obslužnej komunikácie s kanalizáciou, vzdušným elektrickým vedením a odvodňovacích kanálom, s rešpektovaním ich ochranným pásiem

- navrhovaná komunikácia bude vyprojektovaná v súlade s platnými technickými normami a technickými predpismi

- v prípade zámeru odvodnenia komunikácie do odvodňovacieho kanálu požadujeme predložiť súhlas vlastníka tohto zariadenia s uvažovaným zámerom

- obratisko na konci komunikácie musí vyhovovať pre otáčanie požiarnych vozidiel

- pre použitie pozemku parc.č.165, ktorého vlastníkom je Obec Dolné Lovčice, bude potrebné vyžiadať si súhlas OZ.

Urbanistickú štúdiu doporučuje prerokovať s dotknutými orgánmi  štátnej správy a so správcami inžinierskych sietí.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

c)Starosta obce informoval poslancov o ústnej žiadosti pána Muchu o odkúpenie pozemku na Veternej ulici zhruba 5 m², ktorý leží pri oplotení na základe geometrického plánu.

Starosta navrhol cenu 33,20€/m², za ktorú boli predávané pozemky v uvedenej lokalite.

V geometrickom pláne neboli vyznačené hranice pozemku až do konca, nebol zakreslený skutočný stav oplotenia, len jedna časť. Vzhľadom na to, že pán Mucha si chce dať do poriadku majetkovoprávne vzťahy, bolo by vhodné aby predložil žiadosť s geometrickým plánom so skutočným zameraním pozemku.

#### Uznesenie č.14/2015 OZ

Obecné zastupiteľstvo v Dolných Lovčiciach súhlasí s predajom pozemku p. Muchovi za cenu 33,20 €/m², po predložení geometrického plánu so skutočným zameraním oploteného pozemku.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

e)Starosta informoval poslancov, že vyšla ministerstvo dopravy, výstavby a regionálneho rozvoja SR vyhlásilo Výzva na vypracovanie Územného plánu.

Ing. Hába konštatoval, že obce do 1000 obyvateľov nemajú povinnosť mať vypracovaný Územný plán(ÚP). Ďalej konštatoval, že je dobré keď je spracovaný ÚP, nakoľko sú presne zadefinované zóny pre výstavbu RD a ostané zóny na konkrétny účel.

Pre nepripravenosť projektu a krátkosť časového úseku podávania žiadostí o dotáciu už vypracovať našu žiadosť nestihneme. Obecné zastupiteľstvo sa dohodlo, že od polovice roku 2015 začneme prípravu projektu žiadosti o dotáciu na ÚP a podáme ju po zverejnení výzvy v roku 2015.

Poslanci vzali tieto informácie na vedomie.

f) Starosta informoval poslancov, že boli podané 2 žiadosti na MF SR :

* Žiadosť o poskytnutie dotácie podľa §1 výnosu Ministerstva financií Slovenskej

republiky č. 26825/2005-441 ( hazardné hry)- na strechu Materskej školy- suma 13 500,-€

* Žiadosť o poskytnutie dotácie podľa §2 výnosu Ministerstva financií Slovenskej

republiky č. 26825/2005-441 (individuálne potreby)- na výmenu okien, dverí, opravu strešných konštrukcií, obnovu náterov strechy Domu smútku- suma 13 500,-€

#### Uznesenie č.15/2015 OZ

Obecné zastupiteľstvo v Dolných Lovčiciach súhlasí so spolufinancovaním podaných žiadostí na MFSR vo výške 10% s celkových nákladov.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

g) Starosta ďalej informoval poslancov, že bola podaná žiadosť o dotáciu do Slovenských elektrární na detské ihrisko do Materskej školy.

#### Uznesenie č.16/2015 OZ

Obecné zastupiteľstvo v Dolných Lovčiciach súhlasí s vybudovaním detského ihriska v priestoroch Materskej školy.

h) Starosta informoval poslancov, že na križovatke Trnavskej ulice a ulice SNP, pri pani Koster bola dopravná nehoda. Menovaná sa obrátila na OcÚ so žiadosťou o osadenie zvodidiel, čím by sa zvýšila bezpečnosť cestnej premávky a bezpečnosť chodcov v uvedenej lokalite.

#### Uznesenie č.17/2015 OZ

Obecné zastupiteľstvo v Dolných Lovčiciach súhlasí aby Ing. Hába spracoval projekt pre osadenie zvodidiel na križovatke Trnavskej ulice a ulice SNP.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

i)Starosta oboznámil poslancov, že 15.02.2015 sa dožíva krásneho životného jubilea 95 rokov pani Rozália Horváthová, najstaršia žijúca občianka Dolných Lovčíc, navrhol pri tejto príležitosti venovať oslávenkyni 100,-€

#### Uznesenie č.18/2015 OZ

Obecné zastupiteľstvo v Dolných Lovčiciach schvaľuje pri príležitosti životného jubilea 95 rokov venovať oslávenkyni finančný dar vo výške 100,-€.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

j) Starosta informoval poslancov, že všetci poslanci sú členmi Krízového štábu, odovzdal im Menovacie dekréty a zároveň sa uskutočnilo zasadnutie Krízového štábu.

#### Uznesenie č.19/2015 OZ

Obecné zastupiteľstvo v Dolných Lovčiciach doporučuje starostovi obce, aby zasadnutie Krízového štábu obce zvolal v prípade, že nastane krízová situácia.

k) Info. Manželia Soldánoví oslávili 60. výročie sobáša- diamantová svadba.

Poslanci vzali túto informáciu na vedomie .

l) Info. Nakoľko v Brestovanoch nie sú poverené matrikárky, naše pracovníčky budú zastupovať matriku v Brestovanoch.

Poslanci vzali túto informáciu na vedomie .

*4. Diskusia*

V rámci diskusie poslanci neformálne diskutovali.

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu.

Na záver ukončila zasadnutie.

František Juriš

starosta obce

*Overovatelia zápisnice :*

1./ Barbora Ohrablová ....................................................

2./ Mgr. Igor Gašparovič ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 09.02.2015